Fit-18 ta' Diċembru 2017, il-Kunsill adotta konklużjonijiet dwar l-ekoinnovazzjoni li ser jippermettu t-transizzjoni ta' importanza vitali lejn ekonomija ċirkolari. L-ekoinnovazzjoni kienet prijorità tal-Presidenza Estonjana matul dan is-semestru. Id-diskussjonijiet dwar is-suġġett fil-laqgħa informali tal-Ministri għall-Ambjent f'Tallinn f'Lulju 2017 servew bħala sors importanti ta' ispirazzjoni għal dawn il-konklużjonijiet. "Jeħtieġ li nagħmlu kull sforz biex nimxu lejn ekonomija ċirkolari u, għalija, l-ekoinnovazzjoni hija element ewlieni f'din it-transizzjoni. L-Istati Membri qed jappellaw għal politika komprensiva tal-UE li tkun tkopri ċ-ċiklu tal-ħajja kollu tal-prodotti: dan iżid it-trasparenza u jiżgura li ma nħallu barra l-ebda element kruċjali. Fl-istess ħin, il-gvernijiet jeħtieġ li jagħmluha sempliċi kemm jista' jkun għan-negozji biex iqiegħdu prodotti innovattivi fis-suq. Kemm fil-livell tal-UE kif ukoll tal-istati membri, is-soluzzjonijiet diġitali għandhom potenzjal enormi biex jagħmlu l-pass lejn ekonomija ċirkolari aktar mgħaġġel u faċli." Siim Kiisler, Ministru għall-Ambjent tar-Repubblika tal-Estonja Laqgħa informali tal-Ministri għall-Ambjent Din ir-riżorsa bħalissa hi disponibbli biss bil-lingwa jew il-lingwi li ġejjin: Konklużjonijiet tal-Kunsill dwar l-ekoinnovazzjoni (Youtube) Ara l-paġna tal-laqgħa